Misa Ya Butu
***********
Na Butu oyo tozali na nsai, na butu bwa lelo Mobikisi ayei !
O Butu bwa lelo bolingi bwa Nzambe bomononi polele na boyei bwa Mwana wa ye. Ye Mwinda mwa libiki akofandisa biso banso na boboto. Na motema esengo, toyamba ye lokola bakengeli ba mpata bayambaki ye.
Matangi:
Liloba lya Nzambe lokola profeta Izaya akomi (9,1-3.5-6)
Mokanda mwa santu Polo ona Tito (2,11-14)
Nsango Elamu lokola santu Luka akomi (2,1-14)
O mikolo mina Kaizaro Augusto atindi 'te batanga bato ba bokonzi bwa ye. Babandaki kotanga bato ntango Kwirinio azalaki moyangeli wa Siria. Bongo bato banso bakei kopesa nkombo, moto na moto o mboka ya ye. Yozefu mpe alongwe o mboka Nazarete o Galilea, akei o Yudea o Beteleme, mboka ya Davidi, zambi azalaki moto wa libota lya Davidi. Akei kokomisa nkombo elongo na Maria, mwasi ye abali; Maria azalaki na zemi. Ezalaki bango kuna, ntango ya kobota ekoki. Maria aboti mwana wa ye wa bongondo, azingi ye na bilamba mpe alalisi ye o eliyelo ya bibwele, zambi bazwaki esika te o ndako ya bampaya (...) !
Joyeux Noël
lin_Latn unk lin_Latn lin_Latn sun_Latn lin_Latn lin_Latn lin_Latn lin_Latn sag_Latn